પ્રતિકૂળ મોસમ અને કાશ્મીરના સંજોગો જોતાં હિમલિંગ સંકોચાઈ ગયું, અઢાર ફૂટથી ઊંચાઈ ઓછી થઈ ગઈ તેમ જ પીગળી ગયું હોવાના ખબર આવવાથી તેમ જ કાશ્મીરમાં છેલ્લા કેટલાક મહિનાઓથી વ્યાપેલી હિંસાને લીધે પણ અમરનાથ યાત્રા પર માઠી અસર પડી છે. અમરનાથ શ્રાઈન બોર્ડે કહ્યું કે આ વર્ષે મેડિકલ સંબંધિત કારણોને લીધે મૃતકોની સંખ્યા ઓછી રહી છે. અમે 13 વર્ષથી ઓછી ઉંમરના અને 75 વર્ષ કરતાં વધુ ઉમરના લોકો તેમ જ છ સપ્તાહ કે તેનાથી વધારે મુદતની ગર્ભવતી મહિલાઓેનો યાત્રામાં સમાવેશ કરવા પર બંધી લગાડવામાં આવી છે. રવિવારે શ્રાવણની પૂર્ણિમા, બળેવ તેમ જ રક્ષાબંધન અવસરે છડી મુબારક પૂજનવિધિ બાદ આ વર્ષની વાર્ષિક અમરનાથ યાત્રા સંપન્ન થશે.